א.ס.ף

א.ס.ף – אִרְגּוּן סִיּוּעַ לִפְלִיטִים וּמְבַקְּשֵׁי מִקְלָט בְּיִשְׂרָאֵל הוא עמותה שנוסדה בשנת 2007 על ידי פעילים ישראלים בתגובה לעלייה ניכרת בזרם המסתננים מאפריקה לישראל, רובם מאריתריאה ומסודאן. העמותה מספקת מענה פסיכו-סוציאלי והומניטרי למסתננים, אשר חיים בישראל. מנכ"לית העמותה היא העובדת הסוציאלית טלי אהרנטל ויו"ר הוועד המנהל הוא רועי מצר. מרכז סנגור ותמיכה – הפתוח לקהל פעמיים בשבוע ובו מסייעים מתנדבים למגוון הבעיות שהמסתננים מתמודדים עמן. מועדון נוער – מעצם מעמדם מהווים בני הנוער המסתננים "נוער בסיכון". במועדון מדריכים מתנדבים המפעילים קבוצות לבנים ולבנות. ליווי משפחות ופרטני – ליווי של מתנדב למשפחות המתמודדות עם משבר (כגון ילד בעל מוגבלות) ומבקשות סיוע זה. ליווי נשאי HIV – בידי מתנדבים המסייעים בניהול מעקב רפואי ובתמיכה רגשית. תמיכה בקרבנות עינויים וסחר ולנכים נפגעי תאונות עבודה – צוות טיפולי מנהל קבוצות לנשים ולגברים ועובדת סוציאלית מסייעת באופן פרטני. סיוע הומניטרי - בכל חודש מעבירה העמותה סיוע כלכלי לכ-20 מסתננים נכים, פצועים, חולים או מצויים במשברים אקוטיים שאינם מסוגלים לכלכל את עצמם. העמותה מספקת גם חבילות מזון למשפחות ויחידים אשר נקלעו למשבר. אחת לחודש העמותה מקבלת אספקה של מזון יבש מארגון לתת. מחלקת הפעילות הציבורית פועלת במטרה לשנות מדיניות ולקדם את זכויותיהם של המסתננים. צוות המחלקה לוקח חלק בדיונים בכנסת, עומד בקשר עם רשויות ארציות ומוניציפליות, כותב ומפיץ ניירות עמדה ופועל באמצעי התקשורת. בשנת 2011 השתתף א.ס.ף בעתירה לשלב ילדי מסתננים בבית הספר באילת, ולא במוסד בקיבוץ אילות שבו שררו תנאים ירודים. העתירה התקבלה. בשנת 2012 החליט משרד הפנים על הסרת ההגנה הקבוצתית לנתיני דרום סודאן השוהים בישראל, והודיע על גירושם למולדתם. א.ס.ף הוביל את המאבק נגד ההחלטה. הוא השתתף בעתירה נגדה, אך בית המשפט דחה את העתירה. באותה שנה הגיש א.ס.ף בשיתוף ארגונים נוספים עתירה לבית המשפט העליון לביטול החוק למניעת הסתננות (עבירות ושיפוט) (תיקון מס' 3 והוראת שעה), אשר מכוחו הוחזקו מסתננים לתקופה של שלוש שנים בבית סוהר סהרונים בהליך מנהלי ללא משפט. בספטמבר 2013 החליטו תשעת שופטי ההרכב בבג"ץ פה אחד על קבלת העתירה. במרץ 2013 התפרסם דו"ח יוניצ"ף על הפרת זכויות ילדים בישראל, ובו פרק בשם "הפרת זכויות ילדי מבקשי מקלט" שנכתב על ידי א.ס.ף. בשנת 2013 ייחד מבקר המדינה פרק בדו"ח השנתי לעניינם של קטינים חסרי מעמד בישראל, ובהם ילדיהם של מסתננים, ונעזר בין היתר בדוחות של העמותה. גם בשנת 2014 הקדיש המבקר פרק נרחב לעניין המסתננים בפרק "זרים שאינם בני הרחקה". חלק ניכר מהנתונים שעליהם התבססה עבודת המבקר נאספו על ידי א.ס.ף. באפריל 2014 פרסם א.ס.ף דו"ח בשם "שיקולים זרים" בעניין גירוש קטינים חסרי מעמד אשר שהו בישראל בהוצאה חוץ-ביתית בשל הזנחה או התעללות מצד הוריהם. הדו"ח ביקר את משרד הרווחה אשר החזיר ילדים להורים מזניחים או מתעללים לצורך גירושם. ביוני אותה שנה פרסם א.ס.ף דו"ח בשם "הרי אנחנו בני אדם" בעניין קרבנות עינויים וסחר מסיני, שמספרם מוערך על ידי הארגון ב-5,000–7,000 נפש. הדו"ח כלל עדויות שנאספו מהקרבנות ופירוט על מצבם בהיעדר גישה לשיקום, לשירותי רווחה ולשירותי בריאות. עד שנת 2011 היו התורמים העיקריים של העמותה נציבות האו"ם לפליטים, האיחוד האירופי וארגון "וור צ'יילד הולנד". מאז 2011 העמותה אינה מפרסמת את שמות תורמיה העיקריים. בין התורמים גם ישויות מדיניות זרות.פעילות העמותה נסמכת גם על עבודתם של מתנדבים. אתר האינטרנט הרשמי של "א.ס.ף" עמוד "אודות" באתר האינטרנט של א.ס.ף עמוד "סיוע פסיכו-סוציאלי" באתר האינטרנט של א.ס.ף עמוד "פעילות ציבורית" באתר האינטרנט של א.ס.ף כתבה ב"הארץ" על המאבק המשפטי; החלטת בית המשפט קבלת העתירה לבית המשפט העליון לביטול החוק למניעת הסתננות דו"ח יוניסף על הפרת זכויות ילדים בישראל, עמ' 15 דו"ח מבקר המדינה בנושא קטינים חסרי מעמד אזרחי בישראל כתבה ב"נענע10" על הבקשה להטלת חיסיון על דו"ח מבקר המדינה דו"ח "שיקולים זרים" מתוך האתר של א.ס.ף דו"ח "הרי אנחנו בני אדם" מתוך האתר של א.ס.ף;כתבה ב"הארץ" על קורבנות העינויים מתוך עדויות שנאספו על ידי א.ס.ף